Nadežda Tolokonnikova vuonna 2012.
**Nadežda Andrejevna Tolokonnikova** (ven. Надежда Андреевна Толоконникова, s. 7. marraskuuta 1989 Norilsk, Venäjän SFNT, Neuvostoliitto) on venäläinen punkmuusikko, Pussy Riotin johtohahmo. Hän on opiskellut filosofiaa Moskovan valtionyliopistossa. Hän on jo ennen Pussy Riotin perustamista toiminut katutaideryhmä Voinassa (Sota). Hän on ollut naimisissa Pjotr Verzilovin kanssa ja heillä on vuonna 2008 syntynyt tytär. Hänellä on oleskelulupa Kanadassa, ja hänen miehellään on Kanadan ja Venäjän kaksoiskansalaisuus.

Tolokonnikova tuomittiin kahden vuoden vankeuteen huliganismista ja osallistumisestaan Pussy Riotin järjestämään esitykseen Moskovan pääkirkossa Kristus Vapahtajan katedraalissa. Lokakuussa 2012 Tolokonnikova lähetettiin moskovalaisesta vankilasta Mordvassa sijaitsevaan vankileiriin.

Lokakuussa 2012 Nadežda Tolokonnikova lähetettiin Mordvasta Siperiaan Krasnojarskin alueelle turvallisuussyistä. Junamatkustaja näki hänet 24. lokakuuta Tšeljabinskiin saapuvassa junassa, mutta hänen olinpaikastaan ei ollut julkisuudessa tietoa. Tolokonnikovan aviomies Pjotr Veržilov epäili hänen yhteytensä ulkomaailmaan katkaistuiksi eikä tavoittanut häntä Siperiasta. Venäjän vankilaviranomaiset sekä ihmisoikeusvaltuutettu Vladimir Lukin ilmoittivat, että Tolokonnikovan mukana oli lääkäri ja että hän oli kunnossa.

Tolokonnikova vapautettiin vankilasta joulukuussa 2013 osana laajaa joukkoarmahdusta, joka koski myös toista vangittua Pussy Riotin jäsentä Maria Aljohinaa. Tolokonnikova kritisoi vapautuksia vallanpitäjien imagon kohennuksiksi olympialaisten alla ja muistutti useiden muiden poliittisten vankien pysyneen yhä vankeudessa. Hän kehotti boikotoimaan helmikuussa järjestettäviä Sotšin talviolympialaisia.

Lähteet
-------

1. 1 2  John Bowman: Update: Should Canada intervene in the Pussy Riot case? *cbc.ca*.  17.8.2012. Viitattu 18.8.2012. (englanniksi)
2. ↑  Miriam Elder: Pussy Riot profile: Nadezhda Tolokonnikova: Philosophy student Nadezhda Tolokonnikova, 22, has been described as the evil genius behind Pussy Riot *The Guardian*.  8.8.2012. Viitattu 18.8.2012. (englanniksi)
3. ↑  Pussy Riot's Canadian Connection  17.8.2012. CBC. Viitattu 18.8.2012. (englanniksi)
4. ↑  Yle, uutiset viitattu 18.8.2012
5. ↑  Ilpo Pajunen: Pussy Riotin jäsenet vankileireihin Keski-Venäjälle *Yle Uutiset*.  22.10.2012. Viitattu 23.10.2012.
6. ↑  Pussy Riot:Tolokonnikova 'out of sight' since jail move *BBC News*.  2.11.2013. Viitattu 6.11.2013. (englanniksi)
7. ↑  Jussi Niemeläinen: Kadoksissa ollut Pussy Riotin jäsen viranomaisten mukaan "terve" *Helsingin Sanomat*.  6.11.2013. Viitattu 6.11.2013.
8. ↑  Niemeläinen, Jussi: Myös toinen Pussy Riot -vanki vapautui *Helsingin sanomat*.  23.12.2013. Viitattu 23.12.2013.
9. ↑  Niemeläinen, Jussi: Vapautetut Pussy Riotin jäsenet eivät säästelleet sanojaan *Helsingin sanomat*.  24.12.2013. Viitattu 24.12.2013.


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Katalonia
* Saksa
* Israel
* Belgia
* Yhdysvallat
* Tšekki
* Alankomaat
* Puola

 |
|  |
| Taiteenala | 
* MusicBrainz

 |
|  |
| Muut | 
* IdRef

 |

 |